2013-ban részt vett az U19-es Európa-bajnokságon, ahol az elődöntőig jutottak, Silvát pedig beválasztották a torna álomcsapatába. 2015. március 21-én bemutatkozhatott a portugál válogatottban, egy Zöld-foki Köztársaság elleni barátságos mérkőzésen Estroilban. Ez év júniusában ezüstérmet szerzett az U21-es Európa-bajnokságon, ahol a németek elleni elődöntőben ő szerezte csapata első gólját, és ahol a torna után újfent beválasztották az EB álomcsapatába.